Temeljem članka 14., stavka 3. Zakona o porezu na dohodak (NN, br. 177/04., 73/08., 80/10., 114/11. i 22/12.) te članka 15., stavka 1., točke 1., članka 16., stavka 3., točke 5. (NN, br. 95/05., 96/06., 68/07., 146/08., 2/09., 9/09.-ispr., 123/10., 137/11. i 61/12.) i članka 33. Statuta Općine Jelenje ("Službene novine" Primorsko-goranske županije broj 33/09 i 13/13,) dana 15. listopada 2013. god. Načelnik Općine Jelenje donio je
P R A V I L N I K
o korištenju službenih automobila i
mobilnih telefona

I. OPĆE ODREDBE
Članak 1.
Pravilnikom o korištenju automobila i mobilnih telefona (u daljnjem tekstu: Pravilnik) uređuje se korištenje službenih automobila i mobilnih telefona, te prava i obveze općinskih dužnosnika i službenika u svezi s korištenjem te imovine.
Članak 2.
Riječi i pojmovi koji imaju rodno značenje korišteni u ovom Pravilniku odnose se jednako na muški i ženski rod, bez obzira jesu li korišteni u muškom ili ženskom rodu.

II. SLUŽBENI AUTOMOBILI
Članak 3.
Automobili u vlasništvu Općine Jelenje (u daljnjem tekstu: službeni automobil)  koriste se u službene svrhe radi obavljanja poslova koji proizlaze iz djelatnosti Općine Jelenje u cilju bržeg, efikasnijeg i ekonomičnijeg obavljanja poslova i radnih zadataka.
Članak 4.
Službene automobile za službene potrebe koriste dužnosnici i službenici Općine Jelenje, a iznimno i treće osobe, po odobrenju načelnika odnosno službene osobe koju on ovlasti.
Pravo na korištenje službenog automobila 24 sata dnevno, ima načelnik. i zamjenik načelnika.
Korištenje službenog automobila iz stavka 2. ovoga članka, smatra se korištenjem u službene svrhe.
Iznimno, načelnik može i drugim osobama posebnom odlukom odobriti korištenje službenog automobila.
Članak 5.
Osobe iz članka 3. ovog Pravilnika moraju imati važeću vozačku dozvolu te se pridržavati odredbi Zakona o sigurnosti prometa na cestama i ovoga Pravilnika.
Članak 6.
Pod službenim potrebama u smislu ovoga Pravilnika podrazumijeva se obavljanje poslova i zadataka koji pripadaju u samoupravni djelokrug rada upravnih tijela, a osobito:
- poslovi i zadaci izvan sjedišta upravnog tijela,
- sudjelovanje na sastancima i sjednicama,
- prijevoz potreban za rad upravnog tijela,
- obavljanje drugih poslova po ovlaštenju načelnika.
U slučaju kada se službeni automobil koristi za odlazak na službeno putovanje u inozemstvo, korištenje odobrava načelnik ili osoba koju on ovlasti.
Članak 7.
Za vrijeme korištenja službenog automobila korisnici su dužni voditi evidenciju o izvršenim radnjama i prijeđenim kilometrima na utvrđenom obrascu putnog naloga ili putnog radnog lista kojim je zadužen svaki osobni automobil, a koji je sastavni dio ovoga Pravilnika.
Obrazac izdaje referent općih poslova.
Putni nalog i putni radni list moraju obvezno sadržavati:
- datum izdavanja,
- ime i prezime osobe koja koristi službeni automobil,
- lokacija na koju osoba putuje,
- svrhu putovanja,
- vrijeme trajanja putovanja,
- datum i vrijeme kretanja na put i početna kilometraža,
- datum i vrijeme povratka s puta i završna kilometraža,
- podatke o oštećenjima i nedostacima na vozilu,
- potpis ovlaštene osobe i pečat.
Po završetku korištenja službenog automobila korisnik je dužan popunjeni putni nalog ili putni radni list dostaviti referentu općih poslova.
Članak 8.
Korištenje službenih automobila izvan radnog vremena smatra se plaćom u naravi sukladno Zakonu o porezu na dohodak, na koju se obračunavaju i uplaćuju propisani porezi i doprinosi.
Korištenje službenog vozila  u osobne svrhe osobama iz članka 3. Pravilnika odobrava načelnik, uz naknadu od 2,00 kn po prijeđenom kilometru, koja se uplaćuje na žiro račun Općine.
Korisnik sam snosi troškove goriva, a iz naknade koju plaća Općini pokrivaju se troškovi održavanja, amortizacije i osiguranja vozila.
Prilikom preuzimanja ključeva i isprava o vozilu zaposlenik je dužan u blagajnu Općini uplatiti polog u iznosu od 200 kn.
Članak 9.
Automobili Općine Jelenje može se koristiti i u privatne svrhe, u kojem slučaju se takvo korištenje smatra plaćom u naravi.
Radnik kojem je odobreno korištenje automobila u privatne svrhe obvezan je voditi evidenciju i prijeđenoj kilometraži i vremenu korištenja automobila u privatne svrhe prema evidencijskom listiću koji je sastavni dio ovog Pravilnika.
Evidencijski listić potpisan po korisniku automobila i načelnika, odnosno osobe koju on imenuje,  predaje se računovodstvu najkasnije do 5. u mjesecu za prethodni mjesec radi obračuna primitaka po osnovi korištenja automobila u privatne svrhe.
U slučaju neurednog vođenja evidencijskog listića ili izostanka njegove predaje računovodstvu u roku navedenom u članku 5., stavku 2. ovog Pravilnika primitak u naravi od korištenja službenog automobila Općine Jelenje u privatne svrhe utvrđivat će se za taj mjesec u visini 1% nabavne vrijednosti automobila odnosno u visini 20% iznosa mjesečne rate za operativni leasing.
Članak 10.
Korisnik je dužan vozilo parkirati na način koji je pretpostavka da će vozilo biti  maksimalno  zaštićeno od krađe i oštećenja tijekom stajanja.
Nakon korištenja vozilo se obvezno parkira na parkirališnom mjestu kraj Općine Jelenje.
Članak 12.
Vozač koji učini prometni prekršaj koji se desi tijekom uporabe vozila, a uzrok je nepoštivanje Zakona o prometu, snosi troškove kazne.
U slučajevima prometne nesreće s ozbiljnim posljedicama, a nedvojbeno je utvrđeno na temelju policijskog zapisnika da je vozač bio u alkoholiziranom stanju, sva učinjena šteta i odgovornost idu na štetu vozača.
Članak 13.
Sva šteta koja se dogodi kao posljedica uporabe službenog vozila nadoknađuje se prema uvjetima kansko osiguranja, osim u slučaju iz prethodnog članka.
Vozač i suputnici u vozilu, u slučajevima nesreće za koji je posljedica povreda, invaliditet ili smrt, imaju pravo naknade isključivo na temelju vrste osiguranja kojom je vozilo osigurano.
Općina odriče bilo koju drugu vrstu naknade.
Članak 14.
Administrativno-tehničke poslove, odnosno evidenciju i kontrolu korištenja službenih automobila, vodi Odsjek ureda načelnika (u daljnjem tekstu: Odsjek).
Poslovima iz stavka 1. ovoga članka smatraju se:
- pravodobno osiguranje kreditnih kartica za plaćanje goriva,
- vođenje mjesečne evidencije o prijeđenoj kilometraži svakog automobila i  
   utrošku goriva,
- vođenje brige o tehničkom pregledu automobila, redovnom servisiranju i
   popravcima, odnosno održavanju njihove ispravnosti.
Korisnici službenih automobila dužni su u slučaju prometne nezgode ili oštećenja automobila kao i u slučaju kvara na automobilu odmah o tome obavijestiti Odsjek iz stavka 1. ovoga članka.
Članak  15.
Korisnik službenog automobila dužan je za svako punjenje vozila gorivom na benzinskoj postaji dostaviti Odsjeku urednu dokumentaciju (račun ili slip s pečatom benzinske postaje i stanjem kilometraže prilikom punjenja).
Članak 16.
Odsjek je dužan Odsjeku za financije i proračun dostaviti utvrđeni iznos neto plaća u naravi iz članka 6. stavak 2. ovoga Pravilnika radi obračuna poreza i doprinosa, odmah nakon sklapanja ugovora o najmu automobila.
Odsjek je dužan najmanje dva puta godišnje, a po potrebi i češće, dostaviti načelniku izvješće o prijeđenim kilometrima i potrošnji goriva za sve službene automobile, i to za razdoblje do 30. lipnja i 31. prosinca tekuće godine.

III. MOBILNI TELEFONI
Članak 17.
Pravo na korištenje službenog mobilnoga telefona imaju načelnik, zamjenik načelnika i osobe koje za to ovlasti načelnik.
Pravo na korištenje službenih mobilnih telefona službenicima i namještenicima u upravnim odsjecima posebnom odlukom utvrđuje načelnik, ukoliko je to neophodno za obavljanje redovnih poslova u upravnim tijelima.
Članak 18.
Korisnici mobilnih telefona iz članka 17. ovoga Pravilnika zadužuju se za korištenje mobilnih telefona na temelju posebnog obrasca izjave koji čini sastavni dio ovoga Pravilnika.
Članak 19.
Korisnicima mobilnoga telefona u službene svrhe priznat će se telefonski troškovi u tuzemstvu do iznosa kojeg odredi načelnik s obzirom na službene obveze korisnika mobilnoga telefona.
Razliku telefonskih troškova iznad odobrenoga iznosa iz stavka 1. ovoga članka dužan je podmiriti svaki korisnik mobilnoga telefona, po ispostavljenom računu.
Telefonski troškovi nastali za vrijeme službenog putovanja u inozemstvu priznaje se korisniku u cijelosti.
Članak 20.
Obračun i praćenje izdataka nastalih korištenjem mobilnih telefona obavljati će Odsjek za financije i proračun.
Odjel će izvijestiti korisnike o utrošku za prethodni mjesec u roku od 5 dana od dana primitka računa.
Članak 21.
Korisnik mobilnoga telefona dužan je u roku 3 dana od dana prestanka obnašanja dužnosti odnosno gubitka prava na korištenje mobilnoga telefona, isti predati s pripadajućom opremom Odsjeku.
Po isteku mjeseca u kojem je došlo do prestanka obnašanja dužnosti ili gubitka prava na korištenje mobilnoga telefona, Odsjek će korisniku dostaviti obračun uz obvezu podmirivanja eventualno nastalih izdataka iznad iznosa utvrđenoga u članku 19. ovoga Pravilnika.
Članak 22.
Ne pridržavanje odredbi ovoga Pravilnika predstavlja povredu radne obveze.
Članak 23.
Ovaj Pravilnik stupa na snagu danom donošenja, a objaviti ce se na oglasnoj ploči i web stranici Općine.

KLASA:    011-03/13-01/1

